CELEX: C2004/156/11
Language: da
Date: 2004-06-12 00:00:00
Title: Sag C-178/04: Anmodning om præjudiciel afgørelse forelagt ved kendelse afsagt den 28. januar 2004 af Bundesverwaltungsgericht i sagen Prof. Dr. Franz Marhold mod Land Baden-Württemberg

12.6.2004   
            
            
               DA
            
            
               Den Europæiske Unions Tidende
            
            
               C 156/6
            
         Anmodning om præjudiciel afgørelse forelagt ved kendelse afsagt den 28. januar 2004 af Bundesverwaltungsgericht i sagen Prof. Dr. Franz Marhold mod Land Baden-Württemberg
   (Sag C-178/04)
   (2004/C 156/11)
   Ved kendelse afsagt den 28. januar 2004, indgået til Domstolens Justitskontor den 15. april 2004, har Bundesverwaltungsgericht i sagen Prof. Dr. Franz Marhold mod Land Baden-Württemberg forelagt De Europæiske Fællesskabers Domstol en anmodning om præjudiciel afgørelse af følgende spørgsmål:
   
      Er artikel 39 EF til hinder for at anvende bestemmelsen i § 3, stk. 5, nr. 1), i Gesetz über die Gewährung einer jährlichen Sonderzuwendung [lov om ydelse af et særligt årligt løntillæg], hvorefter en person, der fratræder inden den 31. marts kun har ret til at beholde løntillægget, hvis det nye tjenesteforhold er etableret efter tysk ret, i et tilfælde, hvor en EF-statsborger, der som professor ved et tysk universitet har stået i tjenesteforhold til en tysk delstat og derfor har modtaget et særligt løntillæg i henhold til Sonderzuwendungsgesetz, men før den 31. marts det følgende år har taget imod en kaldelse til et professorat ved et universitet i en anden medlemsstat og er indtrådt i et offentligretligt tjenesteforhold til denne anden medlemsstat?